“હું વાડીયે આંટો દેવા જાવ ત્યારે કૈક ને કૈક કામ કાઢીને ને મોંધી કુવે આવી જાય અને ત્રાંસી આંખ્યે મને જોતી જાય એમ ને એમ આખું સોમાહું પૂરું થઇ ગ્યું પણ તમારો આ આતો મોઢા માંથી બે વેણ નો ફાટી હક્યો. ને પાક લેવાઈ ગ્યો ત્યાં લગણ હું મુંજાયા કર્યો ને એમ ને એમ ઇને કમાવા જાવાનો દી’ ઢુંકડો આવી ગ્યો, તે દી હું મવે (મહુવા) હટાણું કરવા ગ્યો ને વાળું ટાણે પાસો આવ્યો ત્યારે ખબર પડી કે મોંધીનું આખું ઘર મોરબી કામે વયું ગ્યું. છોકરાવ તે દી મને જે એકલવાયું લાગ્યું ઈ આજ લગણ નથી ભૂલાણું. પ્રેમ કેવો હોય તે દી મને ખબર પડી પણ હવે તો આઠ મૈના કાઢવાના હતા, કામમાં જીવનો વળગે અને એક એક દિવસ ગણું ભાઈ !”